laion/Wikipedia-Exotic huggingface dataset:
מחתרת בת עין

מחתרת בת עין הייתה קבוצה של ישראלים אשר עסקו בפעילות טרור, שבמסגרתה הורשעו ארבעה מתנחלים, מהם שלושה מבת עין. הם נתפסו באפריל 2002 על ידי שירות הביטחון הכללי ומשטרת ישראל והורשעו בניסיון לבצע פיגוע ובעבירות נשק. הקבוצה כללה את האחים שלמה ושחר דביר-זליגר, עופר גמליאל וירדן מורג. הם נעצרו על ידי השב"כ בשנת 2002 אחרי שניסו לבצע פיגוע טרור על ידי הנחת מטען חבלה ליד בית ספר לבנות בא-טור שבמזרח ירושלים. שניים מהם, שלמה דביר וירדן מורג, נתפסו במקום. בשנת 2003 הורשעו עופר גמליאל, שלמה דביר-זליגר וירדן מורג בניסיון לבצע פיגוע באמצעות עגלת תופת ליד בית ספר לבנות בשכונת א-טור שבמזרח ירושלים, באפריל 2002, ונידונו ל-15 שנות מאסר (דביר-זליגר וגמליאל) ו-12 שנה (מורג). שחר דביר-זליגר, תושב המאחז עדי עד, הורשע גם הוא בחברות בארגון טרור, קשירת קשר לפשע ועוד, ונדון לשמונה שנות מאסר. שחר דביר-זליגר הוביל את חוקרי שב"כ לשתי מערות בסביבות המאחז, שתפקדו כמחסן התחמושת של המחתרת. במערות נמצאו כלי נשק ואמצעי חבלה רבים, ביניהם לבנות ואצבעות חבלה, שלושה טילי לאו, מקלע כבד מא"ג, מטול רימונים M203 עם 37 פצצות, תת-מקלעים מסוגים שונים, אלפי כדורים לנשק, רימוני רסס, מאות נפצי חבלה, מיכלים עם חומצה גופרתי, ושעונים ומצברים להפעלת מטעני חבלה. בהמשך סיפר זליגר לחוקרים כיצד גנב רובים מחיילים שביצעו אבטחת יישובים באזור הר חברון. בשנת 2003, אחרי עשרים חודשי מעצר, זוכה מן ההאשמות חשוד נוסף, יוסי בן ברוך, עקב מחסור בראיות. במסגרת החקירה נעצרו גם יצחק פס (אביה של שלהבת פס) ומתתיהו שבו. בסופו של דבר הם לא הואשמו בחברות במחתרת אלא באחזקת חומר נפץ שנגנב מצה"ל, עבירה שבה הודו בעסקת טיעון. לאחר ערעור המדינה הוחמר עונשם ל-24 חודשי מאסר. עוד נעצרו במהלך החקירה רונן ערוסי ונועם פדרמן, אולם לא הוגש נגדם כתב אישום. גמליאל שוחרר בפברואר 2015 ודביר במאי אותה שנה, לאחר שוועדת השחרורים החליטה לקצר את מאסרם בכשנתיים. בשנת 2017 זכו אשתו ובתו של שלומי דביר בתביעה אזרחית נגד משטרת ישראל. בית המשפט קבע כי שוטרת התעללה בשתיים ופגעה בזכויותיהן במהלך החקירה, וחייב את השוטרת ואת המדינה לפצות אותן ב-110 אלף ש"ח ובהוצאות משפט. יובל יועז, ביהמ"ש העליון דחה את ערעורם של 3 חברי מחתרת בת עין, באתר הארץ, 11 בדצמבר 2006 החלטת בית המשפט העליון בערעור שהוגש אפרת פורשר, 8 שנות מאסר לשחר דביר-זליגר, באתר nrg‏, 6 בדצמבר 2004 רועי שרון, וְאִנָּקְמָה - סיפורו של הטרור היהודי, כינרת, זמורה, 2023, עמ' 94-95 News1 | עצור "מחתרת בת-עין" זוכה ושוחרר לאחר 20 חודשי מעצר, באתר www.news1.co.il יובל יועז‏, הוחמר עונשם של יצחק פס ומתתיהו שבו, באתר וואלה, 19 באפריל 2004 יניב קובוביץ, חבר מחתרת בת עין, עופר גמליאל, ישתחרר היום מהכלא, באתר הארץ, 8 בפברואר 2015 ידיעה על שחרור דביר שלמה פיוטרקובסקי, פיצוי לנחקרת בפרשת "מחתרת בת עין", באתר ערוץ 7, 30 במרץ 2017; בית משפט השלום בנתניה, ת"א 14868-05-09 תמה ואח' נ' מזרחי ואח'
בז ארקטי

בז ארקטי, בז לבן או בז צפון (שם מדעי: Falco rusticolus) הוא מין של עוף דורס מהסוג בז. הוא המין הגדול ביותר בין מיני הסוג בז, והוא הציפור הלאומית של איסלנד. אורכו של הבז הוא 48–64 ס"מ, משקלו 800–2100 גרם ומוטת כנפיו מגיעה עד ל-123 ס"מ. במהלך תעופתו רגליו הצהובות יוצרות צורת V בצידו התחתון. מין זה הוא בעל דו-צורתיות זוויגית. מין זה מופיע בכמה צבעים הנעים בין לבן עם כתמים שחורים לחום כהה ואפור. לבזים הבוגרים יש דוגמאות מפוספסות על הגב, הכנפיים והזנב, והבטן מנוקדת. מקורו שחור. נוצות הזנב בגוון לבנבן עד חום חולי דהוי, ולרוחבן פסים בצבע חום חולי משתנה: בקצה הזנב ובקצה גופו צבע חום חולי בהיר, הנוטה מעט ללבנבן (כמו צבע שאר הנוצה). לעומת זאת, בקצה העליון של זנבו הצבע עובר לעיתים מחום חולי עד לחום בכהות בינונית ואף לחום כהה.[דרוש מקור] תפוצתו משתרעת בעיקר על פני הטונדרה הארקטית. אולם בחורף רבים מהבזים נודדים דרומה. בתי הגידול שלו מורכבים בעיקר משדות פתוחים, קווי חוף, דיונות ושיחים. הבז הארקטי צד במגוון שיטות, לעיתים הוא עף גבוה ותוקף מלמעלה, לעיתים עומד על הקרקע ותוקף בגובה פני הקרקע אך לרוב הוא מתקרב אל טרפו בתעופה נמוכה ובמהירות. הבז הארקטי יכול לצוד טרף הגדול ממנו פי שניים. מזונו מורכב בעיקר מציפורים בינוניות וגדולות (שכווי השלג, שחפים, ברווזים ואווזים), ויונקים קטנים (למוסיים, מרמיטות וארנבות). הבזים הארקטיים מקננים על צוקים, לרוב בקנים ישנים שנבנו על ידי ציפורים אחרות, ולעיתים הם מקננים על מדפי סלע חשופים ללא קן מסודר. בכל הטלה ישנם בין 2 ל-5 ביצים. גם הזכר וגם הנקבה דוגרים על הביצים. לאחר בערך 35 ימים מתרחשת הבקיעה. בשבועות הראשונים לאחר הבקיעה הנקבה שומרת על הגוזלים בעוד הזכר מביא מזון, ולאחר כ3 שבועות לעיתים הם מתחלפים בתפקיד והנקבה מביאה את המזון בעוד הזכר שומר על הגוזלים. הגוזלים מתחילים לעוף כ-45 ימים לאחר הבקיעה ומתחילים לצוד לבד לאחר בערך שישה שבועות. שני המינים מגיעים לבגרות מינית לאחר בערך שנתיים. Gyrfalcon באתר Environment Alaska Gyrfalcon באתר hawkwatch מדיה וקבצים בנושא בז ארקטי בוויקישיתוף בז ארקטי, באתר ITIS (באנגלית) בז ארקטי, באתר NCBI (באנגלית) בז ארקטי, באתר Animal Diversity Web (באנגלית) בז ארקטי, באתר Internet Bird Collection (באנגלית) בז ארקטי, באתר GBIF (באנגלית) בז ארקטי, באתר אנציקלופדיה בריטניקה (באנגלית) בז ארקטי באתר הרשימה האדומה של IUCN Gyrfalcon (באנגלית) איסלנד, גן עדן לציפורים מהצפון הארקטי Minnesota Department of Natural Resources, Gyrfalcon, Minnesota DNR (באנגלית) Gyrfalcon (באנגלית) Gyrfalcon, audubon (באנגלית) The world’s largest falcon faces a threat it can’t flee: climate change, National Geographic, ‏2020-07-23 (באנגלית)
אדוארד פון באך

הברון אדוארד פון באך (בגרמנית: Eduard Freiherr von Bach; ‏1815–1884) איש אצולה אוסטרי שהתמנה כמושל השלישי של בוקובינה עם היפרדותה של זו מגליציה. אדוארד שימש כמושל בוקובינה זמן קצר והוחלף בחודש יולי באותה השנה על ידי הברון אדלברט הניגר פון זיברג. ב-4 במאי 1851 התמנה פון באך למושל אוסטריה עילית (כיום מדינה פדרלית ברפובליקה של אוסטריה) ושימש בתפקידו עד 22 במאי 1862. מדיה וקבצים בנושא אדוארד פון באך בוויקישיתוף אדוארד פון באך, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נתיב (כתב עת)

נתיב היה כתב עת ישראלי שעסק בחשיבה מדינית, חברה ותרבות. נתיב היה דו-ירחון שיצא לאור משנת 1987, והגיליון המודפס האחרון יצא לאור בדצמבר 2008. נתיב יצא לאור בהוצאת מרכז אריאל למחקרי מדיניות ובעריכתו של אריה סתיו. ארכיון המאמרים הועלה לרשת האינטרנט ומאמרים נוספים המשיכו להופיע באתר האינטרנט של כתב העת. מאמריו הפוליטיים של נתיב התמקדו בהתרעה בפני הסכנות הצפויות למדינת ישראל לטענת כותביו מן העולם המוסלמי. דגש חזק מושם על דעת הכותבים כי תהליך השלום הוא חסר תועלת וניסיון להראות כי יש בו הונאה - הן מן הצד הערבי והן הונאה עצמית לכאורה של אנשי השמאל היהודי. מאמרים רבים בנתיב מוקדשים לניסיונות להוכיח זיקה שבין המאבק הפלסטיני בעבר ובהווה לנאציזם ולאנטישמיות האירופאית. וזאת במקביל למאמרים רבים שהוקדשו לשלילת קיומו של העם הפלסטיני. כתב העת עסק גם בתהליך השלום עם סוריה, עקב אחר התחמשות מדינות ערב ובראשן מצרים, ואחר התקשורת הערבית וקריקטורות אנטי-ישראליות בו. לכתב העת מדור תרבותי ובו מפורסמת שירה עברית, שירה מתורגמת וקטעי פרוזה. את המדור ערך משה שמיר, ואחריו דרור אידר. ארכיון נתיב, אתר מרכז אריאל למחקרי מדיניות עדי גרסיאל, הנתיב הימני, באתר ערוץ 7 אריה סתיו, ‏שלמי תודה מקץ כ"א שנים, נתיב 123, דצמבר 2008
מונטנגרו במשחקים האולימפיים

מונטנגרו השתתפה לראשונה במשחקים האולימפיים באולימפיאדת בייג'ינג (2008), כשנתיים לאחר שהכריזה על עצמאותה. עד אז, השתתפו הספורטאים המונטנגרים במשחקים כחלק מהמשלחת היוגוסלבית (ובאולימפיאדת אתונה (2004), כחלק ממשלחת סרביה ומונטנגרו). לאורך השנים, זכו ספורטאים מונטנגרים כחלק מנבחרות יוגוסלביה בכדורסל, כדורמים, כדורגל, כדורעף וכדוריד, אך לא בענפי ספורט אישיים. המשלחת המונטנגרית לבייג'ינג כללה 31 ספורטאים. להישג הגבוה ביותר הגיעה נבחרת הכדורמים, שהפסידה לנבחרת סרביה 6-4 במשחק טעון על מדליית הארד וסיימה במקום הרביעי. ארבע שנים קודם לכן היוו שתי הנבחרות נבחרת אחת, נבחרת סרביה ומונטנגרו, שזכתה במדליית הכסף. באולימפיאדת לונדון (2012) זכתה נבחרת הנשים בכדוריד במדליה האולימפית הראשונה לזכותה של מונטנגרו. הנבחרת זכתה במדליית הכסף, לאחר שגברה בחצי הגמר על נבחרת ספרד 26-27 והפסידה במשחק הגמר לנבחרת נורווגיה 26-23. נבחרת הגברים בכדורמים שוב פגשה את נבחרת סרביה במשחק על מדליית הארד, ושוב הפסידה (12-11) וסיימה במקום הרביעי. באולימפיאדת ריו דה ז'ניירו (2016) סיימה נבחרת הכדורמים המונטנגרית במקום הרביעי בפעם השלישית ברציפות, הפעם אחרי הפסד לקרואטיה 12-8 בחצי הגמר, והפסד לאיטליה 12-10 במשחק על המקום השלישי. בשנת 2010 השתתפה מונטנגרו לראשונה באולימפיאדת חורף, אולימפיאדת ונקובר. היא יוצגה בידי ספורטאי אחד, גולש הסקי האלפיני בויאן קוסיץ'. באולימפיאדות הקיץ:
יחס סימטרי

במתמטיקה, ובפרט בתורת הקבוצות, יחס בינארי R {\displaystyle {\mathcal {R}}} מעל קבוצה A {\displaystyle A} ייקרא יחס סימטרי אם מ- a R b {\displaystyle a{\mathcal {R}}b} נובע b R a {\displaystyle b{\mathcal {R}}a} ; תנאי זה שקול לכך ש- R = R − 1 {\displaystyle {\mathcal {R}}={\mathcal {R}}^{-1}} (היחס ההופכי). לדוגמה: יחס השוויון הוא יחס סימטרי, וכך גם כל יחס שקילות. יחס סימטרי הוא גם יחס אנטי-סימטרי אם ורק אם הוא מוכל (כקבוצה) ביחס השוויון. החיתוך של אוסף יחסים סימטריים הוא סימטרי. לכן לכל יחס בינארי R {\displaystyle {\mathcal {R}}} קיים יחס סימטרי קטן ביותר המכיל אותו; יחס זה, הנקרא הסגור הסימטרי של R {\displaystyle {\mathcal {R}}} , שווה ל- R ∪ R − 1 {\displaystyle {\mathcal {R}}\cup {\mathcal {R}}^{-1}} (האיחוד של R {\displaystyle {\mathcal {R}}} עם היחס ההופכי לו). הרכבה של יחסים סימטריים היא סימטרית. כהכללה להגדרה שבראש הערך, יחס n {\displaystyle n} -ארי הוא סימטרי אם הוא כולל כל תמורה של כל n-יה בתוכו. יחס אנטי-סימטרי יחס סימטרי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אברהם לעווי

רבי אברהם לעווי (ה'תקל"ה, 1775, כ"ד בכסלו ה'תקצ"ב, 29 בנובמבר 1831, פוזנן (פוזנא), פולין) היה רב פולני. תחילת לימודו היה אצל אביו, ר' שלמה זלמן, עד שזה נפטר. לאחר שנפטר אביו נלקח תחת חסותו של דודו הרב צבי הירש. למד בפוזנא בישיבתו של רבי יוסף "הצדיק" מפוזנא, חתנו של הנודע ביהודה, ואחר כך נשלח בידי אמו ללמוד אצל דודו רב אייזל חריף אב"ד פיורדא[דרושה הבהרה] שם נודע ר' אברהם בלמדנותו הרבה. לאחר נישואיו, נסע ללמוד עם רב שלמה זלמן הכהן אב"ד ורשה ובעל ה"חמדת שלמה". כעבור עשר שנים חזר לעירו פוזנא, וכאביו בשעתו הסתיר עצמו מעין מכיריו. דברי תורתו כונסו בספרים "אבני קודש" ו"בית לאבות". רבי אברהם הותיר אחרי פטירתו חמישה בנים ובת אחת. כל בניו כיהנו כרבנים במקום מגוריהם. יהודי פוזנא נהגו לכנותם "חמישה חומשי תורה". בניו של אברהם לפי סדר גילם: רבי שלמה זלמן לעווי, אב"ד זלאטשוב. רבי אשר לעמיל לעווי, אב"ד גאלין ובסוף ימיו ראב"ד בירושלים. רבי נחום לעווי, אב"ד שאדיק. מח"ס "אבני קודש". גיטל (לעוי) ליסנער רבי יעקב יהודה לייב לעווי, אב"ד שלשין. לאחר עלייתו שימש עשרות בשנים כראב"ד בירושלים מח"ס "בית לאבות", מייסד כולל פולין בירושלים. רבי ישראל לעווי. הסיפור ביידיש במלואו עם ה"חוזה מלובלין" – אתר אידישע וועלט. העץ המשפחתי של ר' אברהם פוזנר – אתר Bazach. ר' אברהם (מפוזנא) לעוי, בזך, באתר בזך
מוס (פירושונים)

האם התכוונתם ל... מוּס – קינוח מקרם וקצף אייל קורא – באנגלית נקרא "מוּס" מוֹס – יישוב בנורווגיה סולם מוס הוא סולם בן עשר דרגות למדידת קשיות של מינרלים אישים: כריסטוף-אדואר מוס – ארכיטקט צרפתי קארי-אן מוס – שחקנית קנדית (נולדה ב-21 באוגוסט 1967) סטירלינג מוס – נהג מרוצים בריטי (17 בספטמבר 1929 – 12 באפריל 2020) מרסל מוס – סוציולוג ואנתרופולוג צרפתי (1872–1950) פרידריך מוס – גאולוג ומינרלוג גרמני שהתפרסם בשל המצאת סולם מוס, הקרוי על שמו (1773–1839) קייט מוס – דוגמנית אנגלייה הידועה בשל גופה הדקיק (נולדה ב-1974) רנדי מוס – שחקן פוטבול אמריקאי
יצחק לוין (פסיכולוג)

יצחק לוין (1 באוקטובר 1924 – 15 בינואר 2008, ח' בשבט תשס"ח) היה חלוץ בחקר השינה והחלום, מייסד המחלקה לפסיכולוגיה באוניברסיטת בר-אילן ו"המעבדה לחקר השינה והחלום", ממניחי היסוד של "המכללה האקדמית יהודה ושומרון" (לימים אוניברסיטת אריאל). פרק זה לוקה בחסר. אנא תרמו לוויקיפדיה והשלימו אותו. יצחק לוין נולד בחיפה לחוקר התלמוד בנימין מנשה לוין (ב"מ לוין). בשנת 1950 הוסמך באוניברסיטה העברית בירושלים בפילוסופיה, פסיכולוגיה וביולוגיה. את הדוקטורט שלו סיים במחלקה לפסיכולוגיה באוניברסיטת המדינה של ויין (Wayne State University) בדטרויט שבארצות הברית, עם דיסרטציה שכותרתה: "The effect of reward on the experience of pain". שהה כעמית מחקר והמשיך לתוכנית בתר-דוקטורט באוניברסיטת סטנפורד בקליפורניה. מאוחר יותר חזר לישראל, ובשנת 1966 ייסד את המחלקה לפסיכולוגיה באוניברסיטת בר-אילן, ועמד בראשה עד שנת 1969. בנוסף ייסד את המעבדה לחקר השינה והחלום שהייתה הראשונה מסוגה בישראל. לוין כיהן כדקאן הפקולטה למדעי החברה באוניברסיטת בר-אילן, ובהמשך שימש ראש החוג המשולב למדעי החברה שם. בשנים 1975 עד 1978 שימש כדקאן הפקולטה למדעי החברה באוניברסיטת בר-אילן ולאחר-מכן עמד בראש החוג הרב-תחומי למדעי החברה. עיקר מחקריו היו בתחום של הפסיכולוגיה של שינה וחלומות, שבהן כתב מספר ספרים. לוין אף חקר את חלומותיהם של לוחמים תחת מצבי מתח וקרבות. התמחותו של פרופ' לוין בחקר החלום הקנתה לו מעמד בינלאומי בתחום זה, והוא הוזמן לשמש כפרופסור אורח במספר אוניברסיטאות באירופה, ארצות הברית וקנדה. פרופ' לוין ומשפחתו נמנו עם קבוצת המשפחות הראשונות שהתיישבו בשנת 1976 בקדומים. זמן קצר לאחר שהתיישב בקדומים, החל פרופ' לוין ללמד בביתו קורסים בפסיכולוגיה לקבוצה מתושבי היישוב. ביוזמתו של פרופ' לוין, התקבלה בסנאט של אוניברסיטת בר-אילן ביוני 1976 החלטה להכיר בקורסים שניתנו בביתו של פרופ' לוין בקדומים כקורסים של אוניברסיטת בר-אילן; בכך למעשה נטמן הזרע ממנו נבטה והתפתחה אוניברסיטת אריאל. עם התפתחות מכללת יהודה ושומרון בקדומים, ולאחר-מכן באריאל, המשיך פרופ' לוין ללמד קורסים בפסיכולוגיה, שימש בתפקיד ראש החוג לפסיכולוגיה וחינוך, והיה פעיל במוסדות השונים של המכללה. בשנים 1986–1987, שימש בתפקיד הראש האקדמי הראשון של המכללה. היה נשוי לשרה לבית הרטמן, ואב לבן ולשתי בנות. יצחק לוין, הפסיכולוגיה של החלום, תל אביב: ספרית דקל, 1980. יצחק לוין, אברהם פלג, עולם השינה והחלומות, תל אביב: ספרית מעריב, 1981. דורוין קרטרייט, א’ זנדר (עורכים), דינמיקה קבוצתית: מחקר ותאוריה (ערך בעברית חנן רותם), תל אביב: הוצאת יחדיו, תשכ"ח-תשל"ב. יצחק בן בנימין מנשה לוין, דף שער בספרייה הלאומית
עזרא (פירושונים)

האם התכוונתם ל... עזרא הסופר – ממנהיגי שיבת ציון, המתואר בספר עזרא ספר עזרא – אחד מספרי התנ"ך עזרא החיצוני – מן הספרים החיצוניים לתנ"ך חזון עזרא (לעיתים: עזרא הרביעי, ספר עזרא הראשון) – מן הספרים החיצוניים לתנ"ך עזרא (תנועת נוער) – תנועת נוער תורנית-לאומית בישראל אגודת "עזרא" – אגודה ציונית של נערים שייסדו בצעירותם דוד בן-גוריון וחברו שלמה צמח בפלונסק מבצע עזרא ונחמיה – מבצע להעלאת יהודי עיראק לישראל גאוגרפיה: בית עזרא – מושב (מתנועת המושבים) במישור החוף הדרומי, בין אשדוד לאשקלון, הנקרא על שם עזרא הסופר יער עזרא – יער נטוע בסמוך לקיבוץ שעלבים בעמק איילון שכונת עזרא – שכונה בדרום-מזרח תל אביב-יפו אישים: גדעון עזרא – חבר כנסת ישראלי חן עזרא – כדורגלן ישראלי עזרה בן עזרא אבן עזרא (פירושונים)
עולם הקופסה

עולם הקופסה (באנגלית: Box World) הוא משחק מחשב חופשי שנוצר בשנת 1991. הוא דומה מאוד למשחק סוקובאן. גרסה נוספת שוחררה בשנת 1998. במשחק 99 שלבים בדרגת קושי עולה. בכל שלב מספר שווה של קופסאות וכדורים, והמטרה היא למקם את כל הקופסאות על כל הכדורים באמצעות דחיפה. פרק זה לוקה בחסר. אנא תרמו לוויקיפדיה והשלימו אותו. חסר מידע על דרישות מערכת נוספות, מלבד מערכת ההפעלה. חלונות 95 ומעלה. הדמות המצוירת דוחפת את הקופסאות כרצונה לכל עבר במסגרת המגבלות של דפנות החדר הווירטואלי. במשחק נדרש מהשחקן אך ורק חישוב נכון של המהלכים קדימה, המשחק אינו קצוב בזמן או במספר המהלכים שבו ובכל זמן ניתן להחזיר עד מהלך אחד אחורה, להתחיל מחדש את השלב הנוכחי או לחזור לתחילת כל שלב קודם. על אף שניתן להזיז כל קופסה לכל עבר ובמספר פעמים בלתי מוגבל, עדיין קיימים מצבים בהם השחקן גורם לכך שהמצב שנוצר הוא בלתי ניתן לפתרון מסיבות שונות. המשחק בלתי ניתן לפתרון במצבים שיוזכרו, רק כאשר הקופסה לא מונחת על כדור שכן קיימים מצבים בהם הפתרון הוא כך שהקופסה מונחת במקום בו לא ניתן להזיזה יותר. מצב בו אחת הקופסאות צמודה לזווית כלשהי. מצב בו ארבע קופסאות יוצרות ריבוע או גם כשדופן מהווה חלק מהריבוע. מצב בו נוצר חלל בלתי חדיר כשאורכו ורוחבו אינם עולים על גודל של שתי קופסאות. אתר בו מצולמים חלק שלבי המשחק והסבר הפתרון https://www.myabandonware.com/game/boxworld-13s שכן במצב בו קיים חלל גדול יותר ניתן לדחוף את הקוביה פנימה, לעקוף אותה מבפנים ולדחוף החוצה.
אדמירל צי

אדמירל צי (באנגלית: Fleet Admiral) היא הדרגה השנייה הבכירה ביותר בצי ארצות הברית. הדרגה מקבילה לפילדמרשל בצבא היבשה של צבאות אחרים, או גנרל הצבא בצבא ארצות הברית וניתנת רק בזמן מלחמה. דרגת אדמירל צי מומלצת ומאושרת על ידי הקונגרס של ארצות הברית. סמל הדרגה עוצב ב-1944 וכולל חמישה כוכבים מעוצבים בצורת מחומש שווה-צלעות שקצוותיהם נוגעים זה בזה. על כן הדרגה נקראת בלשון פחות רשמית אדמירל חמישה כוכבים. עד היום ניתנה דרגת אדמירל צי לארבעה קצינים בכירים בלבד מהם שלושה שקיבלו אותה בעת מלחמת העולם השנייה, בהפרש של ימים זה מזה, בהתאם לוותק השירות הצבאי, כדי ליצור היררכיה כלשהי לאותה דרגה. בשתיים מן הזרועות האחרות של הכוחות המזוינים של ארצות הברית, הצבא האמריקני וחיל האוויר האמריקני, קיימות דרגות מקבילות, גנרל הצבא וגנרל חיל האוויר. לעומת זאת, לחיל הנחתים אין דרגה מקבילה. אדמירל הצי - הדרגה המקבילה בצי הבריטי. אדמירל - להשוואה בין דרגות קציני צי בכירים בציים שונים. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
פוזנר

פּוֹזנֶר הוא שם משפחה יהודי-אשכנזי ממקור גרמני, שראשוני נושאיו כונו בשם זה משום שמקורם בפוזנא (פוזנן) שבפולין. האם התכוונתם ל... ריצ'רד פוזנר – משפטן יהודי-אמריקאי ג'רלד פוזנר – עיתונאי וחוקר אמריקאי, חקר את רצח קנדי לודויג (נחמן) פוזנר – מנהל בית הספר התיכון המאוחד ברחובות וראש החוג למתמטיקה יישומית באוניברסיטת תל אביב מאיר פוזנר – רב, מחבר הספר "בית מאיר" מאיר פוזנר (מוזיקאי) – מלחין ומנצח במוזיקה יהודית, יידיש וחזנות, במאה ה-20 מייק פוזנר – זמר, פזמונאי ומפיק אמריקאי יעל פוזנר – אשת חינוך ויו"ר החברה למתנ"סים מייקל פוזנר (כלכלן) – כלכלן יהודי-בריטי מייקל פוזנר (פסיכולוג) – פסיכולוג קוגניטיבי בתחום הקשב ולדימיר פוזנר – עיתונאי רוסי עקיבא ברוך פוזנר – רב וחוקר גרמני-ישראלי. בעליה של "החנוכייה של משפחת פוזנר".
אולימפיאדת השחמט 1990

אולימפיאדת השחמט ה-29 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בנובי סאד, שבסרביה, בין 16 בנובמבר ל-4 בדצמבר 1990. באולימפיאדה זו השתתפה נבחרת ישראל שכללה את: לב פסחיס (2575) 4+,8=,1- יהודה גרינפלד (2540) 0+,5=,3- גד רכליס (2505) 1+,3=,3- אלון גרינפלד (2510) 5+,4=,3- ולרי ביים (2480) 2+,5=,1- יונה קוסאשווילי (2455) 6+,3=,0- הנבחרת סיימה במקום 16. להלן התוצאות הקבוצתיות: נגד ברזיל 1.5:2.5 – ניצחון נגד פרו 1:3 – ניצחון נגד קנדה 2.5:1.5 – הפסד נגד אוסטרליה 1:3 – ניצחון נגד רומניה 1:3 – ניצחון נגד צ'ילה 1.5:2.5 – ניצחון נגד הולנד 2:2 – תיקו נגד פורטוגל 2.5:1.5 – הפסד נגד ארגנטינה 2:2 – תיקו נגד ספרד 2:2 – תיקו נגד סין 2.5:1.5 – הפסד נגד סקוטלנד 2.5:1.5 – הפסד נגד יוון 1:3 – ניצחון נגד נורווגיה 1:3 – ניצחון אולימפיאדת ה-14 לנשים התקיימה במקביל לתחרות הפתוחה. באולימפיאדה זו השתתפה נבחרת ישראל שכללה את: לובה קריסטול (2245) 7+,3=,4- אולגה פודרז'נסקיה (2090) 7+,0=,6- אנה סגל (2060) 5+,1=,4- אושרה בר שלום 1+,2=,2- הנבחרת סיימה במקום 18. להלן התוצאות הקבוצתיות: נגד יוגוסלביה-2 2.5:0.5 – הפסד נגד צרפת 1.5:1.5 – תיקו נגד הרפובליקה הדומיניקנית 0:3 – ניצחון נגד סקוטלנד 1.5:1.5 – תיקו נגד מקסיקו 0:3 – ניצחון נגד פולין 3:0 – הפסד נגד אוסטרליה 0:3 – ניצחון נגד גרמניה 1.5:1.5 – תיקו נגד קובה 1:2 – ניצחון נגד ארצות הברית 3:0 – הפסד נגד דנמרק 2:1 – הפסד נגד אוסטריה 0.5:2.5 – ניצחון נגד שווייץ 2:1 – הפסד נגד פינלנד 0.5:2.5 – ניצחון מדיה וקבצים בנושא אולימפיאדת השחמט 1990 בוויקישיתוף מידע על התחרות הפתוחה, באתר אולימפבייס (באנגלית) מידע על תחרות הנשים, באתר אולימפבייס (באנגלית)
פיג'ו 407

פיג'ו 407 (בצרפתית: Peugeot 407) היא מכונית משפחתית גדולה שיוצרה על ידי היצרן הצרפתי פיג'ו בשנים 2004–2010. לרכב דגמי סדאן, סטיישן וקופה. שיווק ה-407 החל במאי 2004 ודגם הקופה שווק החל משנת 2006. גרסת הסטיישן נקראת SW 407. בתחילת 2011 הופסק ייצורה של ה-407, והיא הוחלפה בדגם החדש פיג'ו 508. יוצרו 860,956 יחידות. 165,000 יחידות - שנת 2004 259,000 יחידות - שנת 2005 181,500 יחידות - שנת 2006 136,000 יחידות - שנת 2007 81,400 יחידות - שנת 2008 39,500 יחידות - שנת 2009 28,900 יחידות - שנת 2010 2,605 יחידות - שנת 2011 "פיג'ו 407" - קופה "פיג'ו 407" - סטיישן "פיג'ו 407" - סטיישן "פיג'ו 407" - ניידת משטרה בשירות המשמר האזרחי "פיג'ו 407" - ניידת משטרה בשירות המשמר האזרחי מדיה וקבצים בנושא פיג'ו 407 בוויקישיתוף .
פיג'ו 206

פיג'ו 206 (בצרפתית: Peugeot 206) היא מכונית סופר מיני שיוצרה על ידי החברה הצרפתית פיג'ו משנת 1998 עד 2010. נכון ל-2005 יוצרו 5 מיליון יחידות של הדגם. ב-2001 החל הייצור של פיג'ו 206CC: גרסת קופה קבריולה של פיג'ו 206. בין השנים 2001 ו-2003 היה פיג'ו 206 הדגם הנמכר ביותר באירופה. ה-206 היא הדגם הנמכר ביותר של פיג'ו אי פעם עם יותר מ-8 מיליון רכבים שנמכרו ברחבי העולם. פיג'ו 206+ (או 206 פלוס) היא מתיחת פנים ל-206 המקורית. הרכבים כמעט זהים מבחינה מכנית, ורוב ההבדלים הם קוסמטיים בלבד. בישראל נמכרו במהלך שנים 2011–2012 קרוב ל-1000 יחידות. השיווק הופסק בשנת 2012. דגם ה-IKCO Runna המיוצר באיראן משנת 2010 מבוסס על "פיג'ו 206". מדיה וקבצים בנושא פיג'ו 206 בוויקישיתוף מזה הפלוס - באתר הרכב קארז ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
פיג'ו 605

פיג'ו 605 היא מכונית צרפתית מתוצרת פיג'ו שיוצרה בשנים 1989–1999. המכונית תוכננה על בסיס סיטרואן מדגם XM, ונחשבת לדגם ההמשך של פיג'ו 604. פיג'ו 604 פיג'ו 607 מדיה וקבצים בנושא פיג'ו 605 בוויקישיתוף .
אלפי (פירושונים)

האם התכוונתם ל... אלפי – סרט קולנוע בריטי משנת 1966 בכיכובו של מייקל קיין אלפי (2004) – סרט קולנוע בריטי-אמריקאי משנת 2004 בכיכובו של ג'וד לאו אישים: גורי אלפי – קומיקאי ישראלי יוסי אלפי – איש תיאטרון וסופר ישראלי, אביו של גורי שרי אלפי – שחקנית ישראלית, בתו של יוסי
בואנוס איירס (פירושונים)

האם התכוונתם ל... בואנוס איירס – בירת ארגנטינה גראן בואנוס איירס – "בואנוס איירס הגדולה" – המטרופולין של העיר בואנוס איירס בואנוס איירס (פרובינציה) – פרובינציה בארגנטינה אגם בואנוס איירס – אגם בפטגוניה בואנוס איירס (מדינה) – מדינה לשעבר שהתקיימה בשטחי העיר והפרובינציה
דרסט השני, מלך הפיקטים

דרסט השני (באנגלית: Drest; בגאלית סקוטית: Drest Gurthinmoch), היה מלך הפיקטים. דרסט מלך כשלושים שנים, בשלהי המאה החמישית, ובראשית המאה השישית. דרסט עלה לשלטון לאחר מותו של קודמו, נכטאן הראשון. לאחר מותו עלה לשלטון גאלאן. משמעות שמו השני "גורת'ינמוך" אינו ידוע - וייתכן שמקורה בוולשית ומשמעה "הגדול" (מהמילה: "gwrdd"). דברי ימי הפיקטים
נכטאן הראשון, מלך הפיקטים

נכטאן הראשון (באנגלית: Nechtan Morbet), בנו של ארפ (או אריפ), היה מלך הפיקטים. נכטאן מלך כעשרים וארבע שנים, בשלהי המאה החמישית. נכטאן היה אחיו של דרסט הראשון. ב"דברי ימי הפיקטים" זכה נכטאן לכינויים "מורבט" (Morbet - "הגדול", תורגם ללטינית כ"מאגנוס" (Magnus)) ו"קלכאמות'" (Celchamoth - תיאור שמשמעותו לא ברורה). ישנה מסורת לפיה נכטאן ייסד את המנזר באברנת'י - אולם ככל הנראה מייסד המנזר היה נכטאן בנו של אירב. בסיפור חייו של בוייט הקדוש נכתב כי בוייט החיה את נכטאן לאחר מותו. דברי ימי הפיקטים
פארי פלאז'

פָּארִי פְּלַאז' (בצרפתית: Paris-Plage שפירושו "החוף של פריז") הוא מיזם תיירותי של עיריית פריז, המתקיים מדי קיץ מ-20 ביולי למשך ארבעה שבועות, ומדמה חוף ים על גדות נהר הסן. פריז היא מהערים הגדולות באירופה, ומספר תושביה כולל המטרופולין מגיע ל-12,067,000. פריז שוכנת בצפון מערב צרפת, בלב מישור האגן הפריזאי הגדול, על גדות נהר הסן, רחוקה מרחק משמעותי מכל חוף ים אמיתי. בשנת 2002 יזם ראש העיר הנבחר ברטראן דלנואה את המיזם, בו גודר שטח על גדות נהר הסן, אליו הובאה כמות גדולה של חול, וכן גם כיסאות-נוח ושימשיות, מקלחות ציבוריות ומלתחות, צימחיה תואמת לרבות עצי דקל, ואפילו צדפים. לאורך האזור נבנו מספר בריכות שחייה המאפשרות לתיירים ליהנות לא רק מחוף מלאכותי באמצע האזור האורבני, אלא גם משחייה ורחצה במים. עלות המיזם היא מעל 15 מיליון אירו בשנה, ובחודש שבו הוא פועל מבקרים בו (נכון ל-2007) ארבעה מיליון תיירים. מתחילתו בשנת 2002 ועד 2017, הוקם המיזם בכל שנה על ידי חברת הבניה לאפארז' הולסים (LafargeHolcim). בשנת 2017 הפסיקה עיריית פריז את ההתקשרות עם החברה, ובעקבותיה הופסק המיזם באופן זמני, לאחר שהתגלתה תמיכתה המוצהרת של החברה בדאעש ובדרישת נשיא ארצות הברית דונלד טראמפ לבנות את חומת ההפרדה בגבול מקסיקו-ארצות הברית מדיה וקבצים בנושא פארי פלאז' בוויקישיתוף אתר האינטרנט הרשמי של פארי פלאז' Paris Plage — Great Public Spaces ynet, כמה עולה חוף ים בעיר יבשתית, באתר ynet, 4 ביולי 2003 מעל 5 שעות נסיעה מהחוף הקרוב ביותר סוכנות הידיעות הסורית, 13.6.2017 פריז מחרימה את חברת לאפארז' הולסים בגלל בניית חומת טראמפ בגבול מקסיקו בלומברג, 3.3.2017 (באנגלית). ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.